b'\n_START_ARTICLE_\nGlavno mesto grofije\n_START_PARAGRAPH_\nGlavno mesto grofije je administrativni sede\xc5\xbe grofije, predvsem v Zdru\xc5\xbeenem kraljestvu._NEWLINE_Yorkshire v Angliji ima tri glavna mesta grofij, za vsako svoje okro\xc5\xbeje (riding): Northallerton za Severni Riding, Beverley za Vzhodni Riding in Wakefield za Zahodni Riding. V nasprotju z raz\xc5\xa1irjenim mnenjem v celotnem Yorkshireu ni dr\xc5\xbeavnih administrativnih uradov in tudi ne v Yorku._NEWLINE_V ZDA v enak namen uporabljajo pojem sede\xc5\xbe okro\xc5\xbeja._NEWLINE_Leta 1974 so na nekaterih podro\xc4\x8djih spremenili administrativne meje Zdru\xc5\xbeenega kraljestva. \xc5\xa0e posebej na \xc5\xa0kotskem in v Walesu so stare tradicionalne grofije zamenjali z administrativnimi okro\xc5\xbeji. Leta 1996 so \xc5\xa1e enkrat spreminjali upravne delitve s tvorbo unitarnih okro\xc5\xbeij in spet opredelili nekatere grofije in njihova glavna mesta pred 1974.'